《瑶华 玉绣毬》
清代·龚翔麟

碎攒琼屑，乍见青圆，比蕃釐应别。风风雨雨，春渐老、化作后庭香雪。

花时真殿，类岁晚、寒梅孤洁。笑三郎醉眼摩挲。认是满身明月。

纤纤素手频攀，费几度沉吟，难扑蝴蝶。团酥越样，算移自、仙子蕊珠宫阙。

寻芳尚好，最慵听、声声啼鴂。早尊前、一瓣飞来，点了玉儿红颊。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。